Lanț uman la Eforie Nord. S-au unit pentru a salva un bărbat băut, care s-a avântat în larg .
La Eforie Nord a avut loc o situație
mai puțin obișnuită. Pentru salvarea unei persoane
s-a format un lanț uman. Bărbatul era băut și se avântase
prea mult în mare.
Salvamarii din Eforie Nord s-au confruntat cu o întâmplare aparte, marți, 4 august. Ce s-a întâmplat? Un bărbat aflat în stare de ebrietate a ieșit în larg deși salvamarii l-au sfătuit să nu se avânte prea departe, scrie focuspress.ro.Până aici, nimic ieșit din comun. Însă, pentru că nu a ținut
cont de sfatul primit, trei salvamari au fost nevoiți să înoate până în larg
pentru a-l aduce înapoi, iar atunci a apărut o situație imprevizibilă – nu s-au
mai putut întoarce nici ei la mal.În ajutor le-au sărit mai mulți oameni, care au format un lanț pentru a-l salva pe bărbatul care a riscat să-și piardă viața din cauza distracției.